./data/phi1254/phi001/phi1254.phi001.perseus-lat2.xml
Aulus Gellius
Domitius Ahenobarbus et L  Licinius Crassus censores de coercendiscoereendis rhetoribus Latinis ita edixerunt: Renuntiatum est nobis esse homines, qui novum genus disciplinae instituerunt, ad quos iuventus in ludum conveniat; eos sibi nomen inposuisse Latinos rhetoras; ibi homines adulescentulos  dies totos desidere  Maiores nostri quae liberos suos discere et quos in ludos itare vellent instituerunt  Haec nova, quae praeter consuetudinem ac morem maiorum fiunt, neque placent neque recta videntur  Quapropter et his qui eos ludos habent, et his qui eo venire consuerunt, visum est faciundum, ut ostenderemus nostram sententiam, nobis non placere